7 PROJEKTIN TULOKSET Arvio tavoitteiden toteutumisesta ja kuvaus projektin konkreettisista tuloksista

Projektin tavoitteet toteutuivat hyvin. Aktiivisesti ammattiin -mallia saatiin kehitettyä eteenpäin. Mallin avulla onnistuttiin luomaan toimintaa toteutettavien koulutus- ja verkostotoiminta. Oppilaitosten tavoitteellinen harrastus- ja vapaa-ajantoiminta lisääntyi oppilaitoksissa ja opiskelijat osallistuivat sen toteuttamiseen. Toiminnan avulla oppilaitosten sisäinen ja välinen yhteistyö lisääntyi. 

Jatkossa työtä vaatii Aktiivisesti ammattiin -mallin saaminen kattavasti käyttöön ammatilliseen koulutukseen. Tämä vaatii asian tutuksi tekeminen, tarkempi kuvaaminen huomioiden koulutusalojen väliset erot. 

Projektin tärkein tulos oli hyvinvoivan oppimisympäristö -ajatuksen syntyminen. Hyvinvoivassa oppimisympäristössä toteutuvat kaikki Aktiivisesti ammattiin -mallin tuotteet ja mallit. Oleellista on, että harrastus- ja vapaa-ajantoiminta on osa oppilaitoksen strategiaa ja toimintakulttuuria. Hyvinvoivassa oppimisympäristössä harrastus- ja vapaa-ajantoiminnalla on selkeä tavoite, toiminta on osa oppilaitoksen perustoimintaa ja tavoitteen saavuttamisen on mahdollistettu riittävillä resursseilla. 

Konkreettisia tuloksia oli Aktiivisesti ammattiin -mallin ja sen osa-alueiden rakentuminen. Aktiivisesti ammattiin -malli tarjoaa oppilaitoksille vinkkejä ja työkaluja harrastus- ja vapaa-ajantoiminnan toteuttamiseen. 

Harrastus- ja vapaa-ajantoimintaan toteuttavien koulutuksen (Opiskelijaliikuntatuutori- ja koordinaattorikoulutus) avulla aktivoidaan opiskelijoita ja henkilöstöön kuuluvia järjestämään oppilaitoksen harrastus- ja vapaa-ajantoimintaa. Kolmeosaisella koulutuspaketilla annetaan tietoa ja taitoa sekä motivaatiota toiminnan järjestämiseen. Koulutuksessa opiskelijat saavat valmiudet esiintymiseen ja ryhmänohjaamiseen, tapahtuman järjestämiseen sekä työelämään siirtymiseen. 

Koulutuksen ja toimijaverkostojen toiminnan vakiintuminen lisäsi sekä vapaa-ajantoimintaa oppilaitoksissa että opiskelijoiden käyttämistä toiminnan toteuttamisessa. Toiminnan avulla syntyi yhteistoimintaa oppilaitosten sisälle ja välille. 

Projektin aikana luotiin perusteet Ammattiosaajan työkykypassille ja siihen liittyvälle ALPO-hyvinvointiportaalille. Näiden kahden tuotteen osalta kehitystyö jatkuu OPM:n tukemana kevään 2008 ajan. 
Ammattiosaajan työkykypassilla herätetään opiskelijan mielenkiinto työkyvyn ylläpitämiseen. Passi koostuu viidestä, vähintään 40 tunnin työmäärän vaativasta osa-alueesta. Osa-alueet ovat työkykyä edistävä liikunta, terveysosaaminen, ammatin työkykyvalmiudet, harrastuneisuus ja yhteistyövalmiudet sekä työkykyvalmiuksien vahvistaminen. Opiskelija voi kerätä passiin liittyviä suorituksia pakollisista ja vapaasti valittavista opinnoista, oppilaitoksen harrastus- ja vapaa-ajantoiminnoista tai oppilaitoksen ulkopuolella tapahtuvasta harrastus- ja vapaa-ajantoiminnasta.

